Δεν είναι καβγάς,
Υπάρχει μια κοπέλα στριμωγμένη μέσα στον κύκλο...
Και δέχεται σεξουαλική επίθεση
Αυτή τη στιγμή υπάρχουν 3-4 χέρια μέσα στο παντελόνι της,
και 3-4 χέρια μέσα στην μπλούζα της,
10 άντρες την τραβάνε σχεδόν από κάθε μέρος του σώματός της...
τώρα κάποιος της βγάζει τα παπούτσια για να μπορέσει ο συνεργός του να της βγάλει ευκολότερα το παντελόνι.
Ο τύπος που την κρατάει λέει πως την προστατεύει,
ενώ στην πραγματικότητα την παρενοχλεί,
και τα χέρια του είναι μέσα απο το εσώρουχό της.
Ένας άνθρωπος βγάζει το παντελόνι του για να της το δώσει,
και ένας άλλος προσπαθεί να της δώσει το τζάκετ του,
και άλλος ένας που προσπαθεί να την καλύψει, και 10 προσπαθούν να τους σταματήσουν με "όπλα" που μοιάζουν με μαχαίρια.
Οι 3 που την βοηθούν της λένε να τρέξει,
το κορίτσι φωνάζει προσπαθώντας να τους πει ότι οι γύρω της ΔΕΝ την βοηθάνε
και πως την τραβούν πίσω.
Φοβάται πως θα πέσει
και κάποιος προσπαθεί πάλι να της βγάλει το παντελόνι
Αλλά κανείς δεν ακούει την κραυγή της.
Το κορίτσι δεν μπορεί να ανασάνει από την πίεση και το πέρα δώθε,
Είναι έτοιμη να λιποθυμήσει,
ευτυχώς που δεν φοράει μαντήλα όπως το άλλο κορίτσι που σχεδόν το στραγγάλισαν με αυτό,
ή όπως εκείνο που του έκαναν διείσδυση με ένα μαχαίρι
ή το 4ο και το 5ο κορίτσι που τις απήγαγαν με αυτοκίνητα και σώθηκαν αφού κατάφεραν να πηδήξουν έξω...
ή τη μητέρα που παρενόχλησαν μπροστά στα παιδιά της.
Αυτά τα κορίτσια βιάστηκαν απο ομάδες μπροστά σε όλους.
Δεν φαντάστηκαν ποτέ οτι θα έβγαιναν ζωντανές απο αυτό τον κύκλο.
Κανένας δεν θα τις επισκεφθεί στο σπίτι τους να τους πεί πως είναι ηρωίδες.
Διότι κανείς δεν θέλει να μάθει για αυτές.
Ούτε να διαβάσει ούτε να ακούσει και να δεί.
Αλλά εμείς δεν θα σιωπήσουμε.
Δεν θα σπάσουμε.
Και δεν θα κρυφτούμε απο ντροπή,
Υπάρχουν ομάδες που βιάζουν στην Πλατεία Ταχρίρ και τις γύρω περιοχές.
Ελάτε να εναντιωθούμε στους βιαστές,
γιατί δεν έχουμε σκοπό να κρυφτούμε στα σπίτια μας.
Αυτή είναι η δική μας πλατεία, η δική μας επανάσταση, και θα δώσουμε αυτή τη μάχη ως την τελευταία μας πνοή.
Μπορείτε να βοηθήσετε με πολλούς τρόπους, γίνετε εθελοντές μαζί μας